Diari Oficial de la Generalitat Valenciana


Sumari del DOGV 10425, del 24-12-2024 (2024/13070)

EXTRACTE de la Resolució de 12 de desembre de 2024, de la Presidència de la Generalitat, per la qual es convoquen subvencions destinades a donar suport a la realització d'inversions en municipis de muntanya, en risc de despoblament, que complisquen els requisits de l'article 15 de la Llei 5/2023, de 13 d'abril, integral de mesures contra el despoblament i per l'equitat territorial en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10154

Data del DOGV
:   24-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13509

CVE
:   SBKA-W-5851-25586

Data del document
:   12-12-2024

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * ajuda pública
    * edifici públic
    * mitjans per a discapacitats

BDNS (identif.): 804556.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/804556>)

*Primer. Beneficiaris*

Els municipis de muntanya en risc de despoblament en l'àmbit de la Comunitat Valenciana, que complisquen els requisits de l'article 15 de la Llei 5/2023, de 13 d'abril, disposen de terreny forestal en el seu terme municipal, i realitzen les activitats objecte d'estes subvencions en terrenys de la seua propietat, quan no siguen gestionats per la Generalitat, o en terrenys particulars en els quals s'haja firmat un acord segons l'article 49 bis.3 de la Llei 3/1993, de 9 de desembre, forestal de la Comunitat Valenciana, en risc de despoblament en l'àmbit de la Comunitat Valenciana, conforme a l'article 15 de la Llei 5/2023, de 13 d'abril.

*Segon. Finalitat*

Convocar per a l'exercici 2025, subvencions destinades a donar suport a la realització d'inversions en municipis de muntanya, en risc de despoblament, que complisquen els requisits de l'article 15 de la Llei 5/2023, de 13 d'abril, integral de mesures contra el despoblament i per l'equitat territorial en la Comunitat Valenciana.

*Tercer. Bases reguladores*

Decret 24/2024, de 17 de setembre, del president de la Generalitat, pel qual s'aproven les bases reguladores de les subvencions destinades a donar suport a la realització d'inversions en municipis de muntanya, en risc de despoblament que complisquen els requisits de l'article 15 de la Llei 5/2023, de 13 d'abril, integral de mesures contra el despoblament i per l'equitat territorial en la Comunitat Valenciana.

<https://dogv.gva.es/va/resultat-dogv?signatura=2024/10079>

*Quart. Import*

L'import màxim per a l'exercici 2025 per a finançar estes actuacions ascendix a 550.000 euros (cinc-cents cinquanta mil euros), amb càrrec al capítol VII, línia de subvenció S0181 del subprograma G01050403125.B00, Ajudes Inversions en Municipis de Muntanya. La quantia màxima de la subvenció, corresponent a l'exercici 2025, per a cada entitat que resulte beneficiària, s'establix en vint mil euros (20.000,00 €), IVA inclòs. La seua concessió està condicionada a l'existència de crèdit adequat i suficient en el pressupost de la Generalitat vigent en 2025.

*Quint. Termini de presentació de sol·licituds*

El termini per a la presentació de sol·licituds serà d'un mes comptat des de l'endemà de la publicació de la present convocatòria en el *Diari Oficial de la Generalitat Valenciana*.

Les sol·licituds per a l'obtenció d'estes subvencions es presentaran de manera telemàtica a través de la seu electrònica de la Generalitat accedint al següent enllaç:

<https://sede.gva.es/va/inicio/procedimientos?id_proc=97311>

  

València, 12 de desembre de 2024

Cayetano García Ramírez.

Secretari autonòmic de Presidència